पाएं अपने शहर की ताज़ा ख़बरें और फ्री ई-पेपरडाउनलोड करें
नवांशहर. छूछेवाल गांव के सरपंच चमन लाल ने मंगलवार को जहरीला पदार्थ खुदकुशी कर ली। उन्होंने सुसाइड नोट में नौ लोगों पर खुदकुशी के लिए मजबूर करने का आरोप लगाया है। सरपंच के परिवार वालों ने आरोप लगाया है कि जिला परिषद और पंचायत समिति चुनाव में सांझा मोर्चा को मदद करने पर अकाली नेता उन्हें धमका रहे थे। मंगलवार को पंचायत में उनको बेइज्जत किया गया था। ४२ वर्षीय चमन लाल के पुत्र चंदन और उनकी पत्नी शांति ने बताया कि चुनावों के नतीजे आने के बाद से ही अकाली पार्टी के नेता सरपंच को तंग कर रहे थे।
सरपंच ने आशंका जताई थी कि सांझा मोर्चा को मदद करने के कारण वे लोग उन्हें किसी झूठे मामले में फंसा देंगे। परिजनों के मुताबिक सुबह घर पर गांव के तीन लोग आए थे। उन्होंने सरपंच को पंचायत में बुलाया। यह पंचायत सरपंच के खिलाफ हो रही थी। उन्होंने बताया कि पंचायत में भी गांव के कुछ लोगों ने उनसे अभद्र व्यवहार किया। चमन लाल को जाति सूचक गालियां भी दी गईं। पंचायत खत्म होने पर वे घर लौटे और नहाने के लिए चले गए। बाथरूम से बाहर आने पर वे लडख़ड़ाने लगे। उनके मुंह से जहरीले पदार्थ की बदबू आ रही थी। उन्हें पहले सड़ोआ के अस्पताल और बाद में नवांशहर के सिविल अस्पताल में भर्ती कराया गया। उपचार के दौरान ही उन्होंने दम तोड़ दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn